Faapuupuu le mataupu:  E tusa ai ma tagata suʻesuʻe, o se vaega o maa na faia i le silia ma le 3.3 miliona tausaga ua mavae, atonu o meafaigaluega aupito i leva i le lalolagi na faia e uluaʻi augātamā o tagata. Ua faailoa mai e tagata suʻesuʻe i toega o mea i le eleele, ua latou mauaina ni fasi maa se 20 ma ni ʻauʻau - na faaaogā e fai ai nei mea faigaluega - i le itu i sisifo o le Vaituloto o Turkana i Kenya. O le mea na maua e mafai ona suia ai le manatu o loo iai i le taimi nei e faatatau i le tuputupu aʻe o le tagata, auā - pe afai e saʻo - e 700,000 tausaga ua leva atu le taimi na maua ai nei meafaigaluega mai i maa, nai lo o isi lava mea na maua muamua. Na maua nei meafaigaluega i maa i le talafatai i sisifo o le Vaituloto o Turkana (i luga) i Kenya. O lona uiga, sa faia e tuaa anamua o tagata ni meafaigaluega i le faitau selau o afe o tausaga a o leʻi aliaʻe mai le uluaʻi "tagata" - o le amataga lea o la tatou lala o le laau o le evolusione ua taʻua o le Homo. Ua leva ona talitonu le toʻatele o tagata atamamai, o le faaaogāina o meafaigaluega mai i maa e ituaiga o tagata anamua e pei o le Homo habilis ma le Homo erectus, na fesoasoani e ese ai i latou mai i isi ituaiga o tagata. I le 55 miliona tausaga ua mavae, na amata ai ona iai uluaʻi manulele. I le 15 miliona tausaga ua mavae, na tupuga mai ai le ituaiga o tagata e taʻua o le Hominidae, mai i tuaa o le gibbon. I le 8 miliona tausaga ua mavae, na amata ai ona iai ni gorillas. Mulimuli ane, na feeseeseaʻi ai le gafa o simā ma tagata. I le 5.5 miliona tausaga ua mavae - O le Ardipithecus, o le uluaʻi "tagata muamua" e tutusa uiga ma simpatisi ma gorillas. I le 4 miliona tausaga ua mavae - na aliaʻe mai ai Australopithecines. E leai se la faiʻai e telē atu nai lo o se chimpanzee. I le 2.8 miliona tausaga ua mavae, na aliaʻe mai ai le LD 350-1 ma atonu o le ulumatua lea o le aiga o Homo. I le 2.7 miliona tausaga ua mavae, na ola ai Paranthropus i le vaomatua, ma e telē foʻi ona nifo e ʻai ai. I le 2.3 miliona tausaga ua mavae, na muamua faaali mai ai le Homo habalis i Aferika. I le 1.8 miliona tausaga ua mavae, na amata ai ona iai i faamaumauga o meaʻai a tagata o le Homo ergaster. I le 1.6 miliona tausaga ua mavae, na avea ai ma uluai suiga fou o le tekinolosi le matau lima. I le 800,000 tausaga ua mavae, na pulea ai e uluaʻi tagata le afi ma faia ai foʻi fale. E vave ona faateleina le telē o le faiʻai. I le 400,000 tausaga ua mavae, na amata ai ona aliaʻe tagata Neanderthal ma salalau solo i Europa ma Asia. I le 200,000 tausaga ua mavae - o le Homo sapiens - o se tagata faaonapōnei...
I le talafatai i sisifo o le Vaituloto o Turkana i Kenya, na maua ai e tagata suʻesuʻe i toega o mea i le eleele ni maa se 20 na faia e tagata anamua e ala i le faaaogāina o " auala faigofie. " O nei meafaigaluega e manatu e 500,000 tausaga ua leva atu nai lo o uluaʻi ituaiga o tagata. E 700,000 tausaga foʻi le matutua atu nai lo o isi meafaigaluega na maua muamua. Ua faapea mai saienitisi, e mafai ona suia ai manatu e faatatau i le auala na tupuga mai ai o tatou lava ituaiga.